Nel pueblu de Las Defradas contáronme en 2006 qu'atoparon un tesoru nesti prau. La historia ye asina: (Anita) Buoh, el tesoru que sacaran desfixéranlu pol Escampáu. (Lulo) Foi que quisieron amañar el camín pa la cabana ya eso foi en vida de mio padre ya unos tíos qu'había aiquí en casa que los conocí you. Coño,  alcontranon según iban cavando así una pareduca bien feita, con una l.louxa así por riba, ya quitan la l.louxa, así dentro, pensanon qu'era tierra. Hala, esfixenon todo, echanon todo por ahí p'abaxo ya taba nubláu, depués cuando vieno'l sol, esclaróu, mecagun Dios, brillaba como un rayu, pero claro, ya lo estropearan.